text: Se video: Esbjerg Motorsport vandt slaget om Vestkysten
  04 september 2014 kl. 05.43
  Esbjerg Motorsport, EMS, besejrede onsdag aften Region Varde i Slaget om Vestkysten og står nu med gode muligheder for at vinde grundserien i speedway. Resultaterne flaskede sig samtidig, så også Region Varde er med i superfinalen.
  Der var på forhånd lagt op til et lokalbrag mellem de to stærke hold, og stemningen var da også fantastisk på Granly Speedway Arena i Esbjerg.
  - Da jeg stod og skulle ind til heat 14, kunne jeg ikke se heat 13, men jeg kunne høre, hvordan det hele lettede, da Michael Palm Toft lavede en overhaling. Det var helt vildt at høre den stemning, og det gav da et ekstra skub. Sådan må det gerne være hver gang, og jeg syntes faktisk, at vi får en forrygende opbakning på hjemmebane, fortæller Esbjergs kaptajn Mikkel Bech til klubbens hjemmeside.
  EMS's pressechef Lars Guldager Dyhr var ligeledes begejstret - både over løbet og en sæson, hvor der i snit har været små 3.000 tilskuere til hver løb.
  Hør hvordan pressechef hos Esbjerg Motorsport, Lars Guldager Dyhr, kommenterer løbet og den forrygende sæson (Varighed: 1:23 min.):
  
  Fra Twitter:
  Heat 14 - Korneliussen 3, Holta 2, Bach 1, Bech 0.1-5&#39;er.44-40 til EMS.
  
  Finalepladsen er nu sikret sammen med dagens bonuspoint. Dermed kan vi faktisk også nå at afholde finalen, i det... http://t.co/HZuulH33KY
  
  Svært ikke at være tilfreds efter sådan en aften - sådan havde Ib P det også ;)... http://t.co/waGKF7cIkE
  
  